નકલી એલઓયુથી પંજાબ નેશનલ બેંકમાં કૌભાંડના આરોપી અને ગીતાંજલી જેમ્સના માલિક મેહુલ ચોક્સી દેશ છોડી ફરાર થઇ ગયા છે. થોડા સમય પહેલા મેહુલ ચોક્સી અમેરિકાથી એંટીગુઆ પહોંચ્યો હતો અને ત્યાની નાગરિકતા પણ મેળવી લીધી હતી. ત્યાર બાદ ભારત સરકારે એંટીગુઆ સરકાર પાસેથી મેહુલ ચોક્સીને ભારત લાવવાનો પ્રયાસ કર્યો હતો પરંતુ ત્યાંની સરકાર મેહુલ ચોક્સીને સોંપવાનો ઇનકાર કર્યો હતો અને કહ્યું હતું કે તેમની ભારત સાથે કોઈ પ્રત્યર્પણ સંધી નથી થઇ.